Diari Oficial de la Generalitat Valenciana


Sumari del DOGV 377, del 16-05-1986 (1986/806253)

ORDRE d'11 d'abril de 1986, de la Conselleria de Treball i Seguretat Social, sobre ajudes per a la integració laboral del disminut.
-----------------------------------------------------------------------------------------------------------------------------------

### Dades del document

Número de DOGV
:   377

Data del DOGV
:   16-05-1986

Secció del DOGV
:   ALTRES DISPOSICIONS

Número del document
:   1986/806253


Data del document
:   11-04-1986

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Anàlisi jurídica

Ordre d'11 d'abril de 1986, de la Conselleria de Treball i Seguretat Social, sobre ajudes per a la integració laboral del disminuït.  
El passat 27 de febrer de 1986 es publicà en el BOE l'Ordre del Ministeri de Treball i Seguretat Social, de 21 de febrer de 1986, per la qual s'estableixen diversos programes de suport a la creació d'ocupació. Entre ells es contempla el d'integració laboral del disminuït i en virtut del Reial Decret 268/85, de 23 de gener, sobre traspàs de funcions i competències sobre aquesta matèria a la Comunitat Valenciana, cal desplegar-hi les normes de procediment per fer efectives aquestes ajudes.  
En atenció d'aquests motius, aquesta Conselleria de Treball i Seguretat Social,  
ORDENA:  
Article 1r  
La Conselleria de Treball i Seguretat Social, estableix durant Pany 1986 un programa que afavoresca la integració laboral dels disminuïts, que consisteix en les ajudes següents:  
a) Accions que ajuden a posar en marxa projectes generadors d'ocupació o de caràcter innovador.  
b) Accions destinades al manteniment de llocs de treball.  
c) Accions que afavoresquen el treball autònom.  
Article 2n. Accions que ajuden a posar en marxa projectes generadors d'ocupació o de caràcter innovador.  
Es concediran subvencions per a la creació o ampliació dels Centres Especials d'Ocupació que generen ocupació estable per a disminuïts desocupats.  
Les subvencions seran:  
1. Subvencions per a assistència tècnica.  
2. Subvenció parcial d'interessos dels préstecs que s'obtinguen de les entitats de crèdit que tinguen subscrit conveni a l'efecte.  
3. Subvenció, en casos de projectes de reconegut interés social, a fi de finançar parcialment la corresponent inversió fixa.  
Les subvencions anteriors no podran superar en conjunt la quantia de 2.000.000 de pessetes per lloc de treball creat amb caràcter estable, tret de casos excepcionals en què expressament s'hi autoritze.  
Podran ser beneficiaris d'aquestes ajudes els Centres Especials d'Ocupació o llurs promotors, quedant condicionades les ajudes a la inscripció del Centre en el Registre establert a l'efecte per l'Ordre de la Conselleria de Treball i Seguretat Social, de 10 d'abril de 1986.  
Article 3r.  
Per poder optar a les esmentades ajudes els Centres Especials d'Ocupació hauran de complir els requisits següents:  
- Els projectes hauran de tenir viabilitat tècnica, econòmica i financera.  
- Han de suposar la creació d'ocupació estable.  
- Hauran d'estar al corrent en el pagament de llurs obligacions a la Seguretat Social o tenir-ne concedit l'ajornament.  
Article 4º. Accions destinades al manteniment de llocs de treball.  
Els Centres Especials d'Ocupació podran obtenir per a aquestos fins les ajudes següents:  
1. Subvencions del cost salarial per lloc de treball a jornada completa, per un import màxim del 50% del Salari Mínim interprofessional.  
2. Bonificació del 100% de la quota empresarial de la Seguretat Social.  
Aquestes bonificacions seran deduïdes directament pels Centres Especials d'Ocupació, amb l'autorització prèvia de la Direcció General d'Ocupació i Cooperació, de les quotes a liquidar mensualment a la Seguretat Social, d'acord amb la normativa vigent.  
3. Subvencions per a l'adaptació de llocs de treball i l'eliminació de barreres arquitectòniques en quantia màxima no superior a 300.000 pessetes, per lloc de treball i que no ultrapassen el 80% del cost produït per l'esmentada eliminació o adaptació.  
4. Subvenció per una sola vegada, destinada a equilibrar i sanejar financerament als Centres Especials d'Ocupació, a fi d'aconseguir llur reestructuració perquè assolesquen nivells de productivitat i rentabilitat que garantesquen la viabilitat i estabilitat. Podran concedir-se directament a cadascun dels Centres que ho sol·liciten o a través de convenis amb el sector.  
5. Subvenció dirigida a equilibrar el pressupost d'aquells Centres Especials d'Ocupació que manquen d'ànim de lucre i siguen d'utilitat pública i imprescindibilitat. Aquesta subvenció no podrà cobrir els resultats adversos derivats d'una gestió deficient a judici de la Direcció General d'Ocupació i Cooperació.  
6. Els Centres Especials d'Ocupació podran rebre assistència tècnica destinada al manteniment de llocs de treball.  
Article 5º. Requisits.  
Per poder optar a les ajudes establertes en l'article anterior, els Centres Especials d'Ocupació hauran d'estar inscrits en el Registre de Centres Especials d'Ocupació, regulat en virtut d'Ordre de la Conselleria de Treball. i Seguretat Social de 10 d'abril de 1986.  
Article 6º. Accions que afavoresquen el treball autònom.  
Els treballadors diminuts, desocupats que desitgen convertir-se en autònoms podran rebre les ajudes següents:  
1. Subvenció parcial d'interessos dels crèdits que obtinguen d'entitats financeres que hi tinguen subscrit conveni a l'efecte.  
2. Subvenció de fins 400.000 pessetes, com a màxim per a inversió de capital fix.  
Article 7º. Requisits.  
Podran optar a les ajudes esmentades en l'article anterior, aquells treballadors disminuïts que reunesquen els requisits següents:  
1. Que estiguen inscrits com a desocupats en la corresponent Oficina de Col·locació.  
2. Que el projecte presentat tinga viabilitat tècnica i econòmica.  
Article 8º. Procediment.  
Les sol·licituds de les ajudes establertes en aquesta disposició, es presentaran en les Direccions Territorials de Treball, en els models que a l'efecte establesca la Conselleria de Treball i Seguretat Social, i que es facilitarà en les esmentades Direccions Territorials, adjuntant-hi la documentació que s'indique.  
Article 9º.  
Les Direccions Territorials de Treball. analitzaran els expedients de sol·licitud de beneficis, verificant si els impresos estan degudament complimentats i acompanyats dels documents que en aquestos s'especifiquen, remetent-los en el termini de cinc dies a la Direcció General d'Ocupació i Cooperació, amb el seu informe, en els aspectes que considere, a fi de facilitar-ne la resolució.  
En el supòsit que l'expedient estiga incomplet, per part de les Direccions Territorials de Treball es demanarà al sol·licitant perquè, d'acord amb l'art. 71 de la Llei de Procediment Administratiu, ho complete en el termini màxim de deu dies.  
Article 10  
La Direcció General d'Ocupació i Cooperació, dictarà Resolució accedint, en tot o en part, o denegant els beneficis sol·licitats; prèviament a resoldre, podrà sol·licitar els informes que considere escaients.  
La Resolució dictada es notificarà al sol·licitant, enviant-se'n còpia a la Direcció Territorial de Treball corresponent, per al seu coneixement.  
Article 11  
Les subvencions establertes en aquesta Ordre, es concediran sempre que hi haja disponibilitat pressupostària suficient per poder atendre-les.  
DISPOSICIO ADICICIONAL  
En allò no previst en aquesta disposició, serà d'aplicació allò contingut en l'Ordre del Ministeri de Treball i Seguretat Social de 21 de febrer de 1986 (BOE de 27 de febrer de 1986).  
DISPOSICIO FINAL  
Aquesta Ordre, tindrà vigència fins el 31 de desembre de 1986, i entrarà en vigor a l'endemà de la publicació al Diari Oficial de la Generalitat Valenciana.  
València, 11 d'abril de 1986.  
El Conseller de Treball i Seguretat Social,  
MIQUEL DOMENECH I PASTOR